Bruno Bjelinski

**Bruno Bjelinski** (rođen: ***Bruno Weiss***) (Trst, 1. studenog, 1909. - Zagreb, 3. rujna, 1992.), jedan od najznačajnih jugoslavenskih i hrvatskih kompozitora 20. stoljeća.

## Podrijetlo i karijera
Bruno Bjelinski rodio se 1. 11. 1909 godine u židovskoj obitelji u Trstu. Majka mu je umrla kada je imao svega godinu dana, te ga je otac kasnije odveo u Zagreb gdje ga je odgojila baka. Kao dijete svirao je violinu, a potom i glasovir. Bjelinski je najprije započeo studij prava, koje je i doktorirao na Sveučilištu u Zagrebu, ali se pravom bavio kratko vrijeme do početka Drugog svjetskog rata. Upisao se na Muzičku akademiju u Zagrebu, koju je završavio 1935 godine u klasi istaknutih umjetnika i pedagoga poput Blagoja Bersa i Franje Dugana. Već prije rata skladao je nekoliko djela, niz sonata, tokata i suita, ali mu je Drugi svjetski rat prekinuo stvaralaštvo. Tijekom rata, zbog židovskog podrijetla, pobjegao je iz Zagreba u talijansku zonu na Vis, gdje je ostajo do kraja rata. Kraće je vrijeme predavao u Splitu, ali 1945 se preselio u Zagreb gdje na Muzičkoj akademiji počeo predavati kontrapunkt i polifoniju (1945-77). Tu je ostavario uspješnu karijeru. Bjelinski je skladao šest opera, tri baleta, 15 simfonija, te brojnu glazbu za glasovir, čelo, kao i komornu glazbu za glasovir, violinu, violu, fagot i piano duo.

Osobitim čarom je pisao za djecu, kojima posvećuje neka od svojim najbojih djela. U opusu za djecu stvaranim 1950-ih, ističu se Sedam bagatela za klavir, opere Pčelica Maja na riječi Waldemara Bonselsa, Heraklo i Ružno pače, te baleti Pinokio, Petar Pan i Mačak u čizmama. U tim djelima istaknuta je njegova sklonost humoru i ironiji, koje koristi za zabavu i u animaciji mladih slušatelja. U već odmaklom stvaralačkom zanosu nastala je opera Orfej XX. stoljeća, Koncert za Romea i Juliju, te nekoliko simfornija. Bjelinski je skladao i glazbu za film Plavi 9. Još za života njegova djela stekla su velika priznanja, a bio je i član Hrvatske akademija znanosti i umjetnosti.

## Obitelj i smrt
Krajem 1950-ih se oženio mladom i perspektivnom studenicom glasovira, Ljerkom Pleslić, koja je i sama postala istaknuta glazbena umjetnica. Zajedno su imali dvoje djece, Deana i Alana Bjelinskog. Mlađi sin, Alan, postao je skladatelj i dirigent. Bruno Bjelinski je umro je 3. 9. 1992, na otoku Silbi gdje je i sahranjen u prisustvu uže obitelji.

## Zanimljivosti
Grad Zagreb je u godini 2008 u spomen na skladatelja imenovao ulicu u naselju Sopnica - Jelkovec (Sesvete).

## Ostavština
Trajna crta djela Brune Bjelinskog je neoklasicistička forma i glazbeni izraz. Glazbeni opus Brune Bjelinskog je ritmička raznolikost i polifonost, odaje se vedrina i zaigranost. Njegov svježi pristup energično se predavao ozbiljnoj glazbi kao i dječjoj.

## Vokalna glazba
### Kantate
* *Svjetli grobovi* za bariton i komorni orkestar (1944, Jovan Jovanović Zmaj)
* *Zore i vihori* za mezosopran, mješoviti zbor i orkestar (1961, Vesna Parun)

### Pjesme
* *7 partizanskih pjesama* za bariton i orkestar (1944)
* *Ciciban*, ciklus za sopran i glasovir ili alt i gudački kvartet (1947., Oton Župančić), HGZ, 1950
* *2 pjesme za glas i glasovir* (1954., Ivan Goran Kovačić)
* *Bez povratka*, ciklus za mezosopran i glasovir/komorni orkestar (1953., Li Tai Po), HDS, 1971
* *Pjesme za bezimenu*, ciklus za tenor (sopran) i glasovir/orkestar (1953, Gustav Krklec)
* *Gitanjali*, ciklus za alt i glasovir (1957., R. Tagore), HDS, 1975
* *Šuma spava*, ciklus za sopran, klarinet, vibrafon, gudački kvartet i tamburin (1965., Grigor Vitez)
* *Condomblé* za sopran, glasovir, udaraljke, ili sopran i komorni orkestar (1952-72, vlastiti tekst), Gerig, 1975
* *Figuli-faguli* za glas i glsovir (1973, vlastiti tekst)
* *Dijalog* za mezosoprano i glasovir (1975, Antun Branko Šimić), HDS, 1977
* *Davidovi psalmi* za dva soprano I klavirski trio (1988)
* *Memories* za sopran i glasovir (vlastiti tekst, 1990)

## Djela za pozornicu
### Opere
* *Pčelica Maja* (Matija Koletić prema Waldemar Bonsels), bajkovita opera u 2 dijela (1952; 9. veljače 1963., Rijeka), Universal Edition, klavirski izvadak 1957, partitura 1970
* *Heraklo* (vlastiti libretto), komična opera u 1 činu za djecu, za bariton, recitatora i klavir (2. 6. 1971, Osijek)
* *Močvara* (vlastiti libretto), opera u 1 činu (26. 6. 1972, Osijek)
* *Zvona* (vlastiti libreto), opera za komorni orkestar, magnetofonsku vrpcu i soliste (7. 12. 1975, Osijek)
* *Orfej XX. stoljeća* (vlastiti libretto), opera u 2 čina (10. 10. 1981, Beograd)
* *Slavuj* (vlastiti libretto prema H.C. Andersen), opera u 3 čina (15. 11. 1984, Sarajevo)

### Lutkarske predstave
* *Ružno pače* (prema H.C. Andersen; 12. 11. 1982, Zagreb)
* *Knjiga o džungli* (prema R. Kipling; siječanj 1990, Zagreb)

### Baleti
* *Pinocchio* (V. Fijan i Bjelinski prema C. Collodi), balet za djecu u 4 slike (15. 4. 1959, Zagreb), Gerig, 1967.
* *Petar Pan* (vlastiti scenarij prema J.M. Barry), balet u 2 čina (26. 11. 1966, Zagreb), Universal Edition 1969.
* *Karneval iluzija* (prema Sinfonietta brasileira), balet (5. 11. 1967, Zagreb)
* *Mačak u čizmama* (scenario prema A. Mitterhuber i Braći Grimm), balet za djecu u 7 slika (17. 12. 1977; Zagreb)

### Filmska glazba
* *Plavi 9* (1950)

## Simfonijska glazba
### Simfonije
# *Simfonija ljeta*, za orkestar (1954)
# *In memoriam poete*, za orkestar i dječji zbor u trećem stavku (1960., R. Tagore), HDS, 1965
# *Muzika za prijatelje*, za orkestar (1964)
# *Symphonia iubilans*, za orkestar (1965)
# *Za Thaliju*, za orkestar, muški zbor, ženski zbor i djelčji zbor (1969)
# *Symphonia vocalis*, za ženski zbor, glasovir, orgulje i udaraljke (1974; tekst Bjelinski i narodna poezija Dalmacije)
# simfonija za orkestar i mezosopran (1980)
# *Di quatro gioie*, za orkestar (1982)
# *Simfonija otoka* za orkestar (1983)
# *Europa* za orkestar (1984)
# simfonija za orkestar (1985)
# simfonija za orkestar (1986)
# simfonija za orkestar (1986)
# simfonija za baroton, recitatora i orkestar (1987)
# simfonija za sorpan, alt, tenor, bariton i orkestar (1988)

### Simfonijska glazba
# *Mediteranska simfonijetta* za orkestar (1958), SOKOJ 1961
# *Sinfonietta brasiliera* za ženski zbor i orkestar (1962; brazilska narodna poezija)
# *Sinfonietta concertante* za glasovir i orkestar (1967, = 3. klavirski koncert)
# *Festivalska sinfonietta* za orkestar harmonika, kontrabas, timpane i vojni bubanj(1980)
# Sinfonietta za alto trombon i gudače/glasovir (1982.), Zumikon, M. Reift, 1988
# Sinfonietta za saksofon, gudače i udaraljke (1985)

### Ostale skladbe za orkestar
* Scherzo za orkestar (1934-35)
* Divertimento za komorni orkestar (1948), SOKOJ, 1965
* Prélude za orkestar (1951)
* Svečana uvertira za orkestar (1951)
* Pet invencija za komorni orkestar (1965), HDS, 1969
* *Plaisanteries*, suita za komorni orkestar (1948-71)
* *Bon voyage* za gudače (1979)
* *Dnevnik iz Italije*, suita za komorni orkestar (1991)
* *Die Musik ist unser Trost* za gudače (1991)

### Koncerti za solo instrumente
* Koncert za violončelo i orkestar, br. 1 (1945, revidiran 1968), klavirski izvadak 1968
* Koncert za glasovir i orkestar (1947-48; revidiran 1979)
* Koncert za fagot i orkestar (1950), klavirski izvadak SOKOJ, 1965
* Koncert za violinu i orkestar (1952), klavirski izvadak 1956
* Concertino za glasovir, gudače i udaraljke (1956), klavirski izvadak HDS, 1972
* Koncert za klarinet i gudački orkestar (1952), 1954
* Koncert za violončelo i udaraljke, broj 2 (1953) klavirski izvadak 1956
* Koncert za obou i gudače (1954), klavirski izvadak HDS, 1969
* Koncert za flautu i gudače (1955), Universal Edition, 1956, 1967
* Koncert za violu i komorni orkestar (1956)
* Serenada za trubu, glasovir, gudače i udaraljke (1957), klavirski izvadak Universal Edition, 1958, 1967
* Concertino za violinu i orkestar (1957)
* Petit concert za glasovir i komorni orkestar (1963; =Koncert za malenog dječaka), klavirski izvod Gerig, 1977
* Concertino za rog, gudače, čelestu i udaraljke (1967), Gerig, partitura 1967, klavirski izvadak 1969
* Musica tonalis za obou, fagot i gudače (1968), Universal Edition 1973
* Promenadni koncert za puhački orkestar (1974)
* Musica per tromba za trubu i komorni orkestar (1975)
* Concertino za gitaru, gudače, čembalo i udaraljke (1977)
* Concertino primavera za violu, gudače i čembalo (1978)
* Poesis za glarinet i gudače (1987)
* Oboa iubilans za obou i gudač (1988)
* Flauto concertante za flautu i orkestar (1989)
* Concerto grosso (1990)

## Komorna glazba
* Klavirski trio broj 1 u G molu (1953)
* Klavirski trio broj 2 (*Trio de collines*; 1989)
* Trio za obou/flautu, violončelo, glasovir (1960), 1975, također prerađen za violu, violončelo i glasovir, te za obou, fagot i glasovir (1979)
* *Tri mušketira* za 3 roga (1984)
* 1. gudački kvartet *Lirski* (1941-43), HDS, 1973
* 2. gudački kvartet (1951) 1956
* 3. gudački kvartet (1985)
* *Priča* za kvartet saksofona (1992)
* *Spielmusik* za kvartet saksofona (1992)
* *Scherzi di notte* za kvartet drvenih puhača (1969), Gerig, 1971
* Varijacije na pučku temu za puhački kvintet (1975)
* *Poesis* za 2 roga, 2 fagota i 2 klarineta (1979)

### Glazba za glasovir
* 3 sonate: 1. (1938., izgubljena); 2. *Sonata s Visa* u a molu (1944), HDS 1973; 3. (1960) 
* 3 suite: 1. *Mala Ruth jednoga dana* (1938); 2. (1938); 3. (1939), HDS, 1978
* *Proljetne igre* (1957), HGZ, 1961
* *Na velikom brodu* (1961)
* *Proljetni rondo* (1936)
* Toccata u fis molu (1938)
* Toccata u c molu (1946), HGZ, 1951
* Preludium u C duru (1938)
* *Muzika za djecu* (1945), 1955
* *7 bagatela* (1950), Ognjen Prica, 1952
* Partita (1954)
* *Mala sonatina* (1954) Muzička naklada 1979
* Interludium (1969)
* *Iz dječje glave* (1967)
* *Koncert za Romea i Juliju* za 2 glasovira (1981)
* *Cvijeće za Scarlattija* (1983)

### Glazba za ostale solo instrumente
* 4 sonate za violinu i glasovir: 1. (1933, prerađena 1976); 2. a mol (1937, prerađena 1946-47), HDS, 1974; 3. (1960); *Sonata za rastanak*
* Sonatina za violinu i glasovir (1950)
* 6 invencija za violinu/violončelo i glasovir (1947)
* *Aprilska sonatina* za flautu i glasovir (1976), Gerig, 1977
* Sonata za flautu i glasovir (*Dona Cupidis*, 1991)
* Sonatina za obou i glasovir (*Laudate Joanem*, 1980)
* Sonata za klarinet i glasovir (1966), Gerig, 1967
* Dvije invencije za fagot i glasovir (1950)
* 3 epistole za orgulje (1975)
* Preludium, aria i rondo za fagot i glasovir (1981)
* Sonatina za rog i glasovir (1973)
* *Musica per tromba* za trubu i glasovir (1975.), HDS, 1977
* *Tri biblijske legende* za trombon i glasovir (1983.), HDS 1988
* *3 melodije malog Julijana* (1988) za flautu
* *Encore un printemps...*, sonatina za violinu i glasovir (1991)

## Reference

## Literatura
* 
* 
* Opća i nacionalna enciklopedija, sv. 3, Zagreb, 2007., str. 50-51,